
ΔΕΛΤΙΟ ΤΥΠΟΥ
Συνάντηση με Αναπλ. Υπουργό Οικονομικών κ. Θ. Σκυλακάκη για το claw back

Μετά από επανειλημμένα αιτήματα για συνάντηση, πραγματοποιήθηκε τηλεδιάσκεψη του Συντονιστικού Οργάνου με τον Αναπλ. Υπουργό Οικονομικών κ. Θ. Σκυλακάκη με μοναδικό θέμα συζήτησης την αρχική ελάττωση του claw back με σκοπό τον μηδενισμό, όπως άλλωστε ήταν και η προεκλογική δέσμευση της Κυβέρνησης.
Στην τηλεσυνάντηση αυτή ζητήθηκε από τον Αναπλ. Υπουργό Οικονομικών να απαντήσει στο αίτημά μας για την αύξηση τουλάχιστον κατά 35 εκατ. ευρώ του κωδικού των διαγνωστικών εξετάσεων του Ε.Ο.Π.Υ.Υ., ώστε να περιοριστεί δραματικά το claw back του 2020 και να αποφευχθούν ζητήματα βιωσιμότητας της Π.Φ.Υ.
Ο κ. Σκυλακάκης μας ενημέρωσε ότι θα υπάρξει συνεννόηση με την Διοικήτρια του Ε.Ο.Π.Υ.Υ. κα Θ. Καρποδίνη για το εάν το αίτημά μας μπορεί να ικανοποιηθεί.
Παράλληλα ζητήθηκε η δυνατότητα ένταξης του claw back του 2020 σε μακροχρόνιες δόσεις για την εξόφλησή του, γεγονός που είπε ότι θα το εξετάσει, εκφράζοντας εν αρχή θετική τοποθέτηση επί του θέματος.
Έγινε σαφές στον Αναπλ. Υπουργό Οικονομικών ότι η  μη έξτρα χρηματοδότηση του προϋπολογισμού της Π.Φ.Υ. για το 2020, με σκοπό τη σημαντική ελάττωση του claw back, θα προκαλέσει τεράστια προβλήματα επιβίωσης των παρόχων αυτής και κατ’ επέκταση θα δημιουργήσει κλυδωνισμούς στη Δημόσια Υγεία, ενώ παράλληλα οι εκπρόσωποι του Συντονιστικού Οργάνου επιφυλάχτηκαν για τις περαιτέρω αντιδράσεις του κλάδου. 
Αναμένοντας την άμεση απάντηση του Αναπλ. Υπουργού Οικονομικών και της Διοικήτριας του Ε.Ο.Π.Υ.Υ., καλούμε τους παρόχους υγείας της Π.Φ.Υ. να είναι σε ετοιμότητα για τις επικείμενες εξελίξεις.

